
PENDAHULUAN 


a puji bagi Allah yang telah melimpahkan 
nikmat buat segala hamba-Nya dengan pengutusan 
Nabi Muhammad # dan penurunan al-Quran kepada 
Baginda, yang tiada dapat kebatilan mendatanginya 
sama ada dari hadapan mahupun belakang. Ia 
diturunkan oleh Yang Maha Bijaksana Lagi Maha 
Terpuji, sehingga terbuka luas jalan-jalan bagi ahli 
fikir untuk mengambil pelajaran daripada segala kisah 
dan beritanya, dan menjadi jelas jalan bagi perjalanan 
yang benar dan lurus dengan hukum-hakam yang 
diperincikannya. 

Al-Quran juga memisahkan di antara yang halal 
dengan yang haram, ia adalah sinaran dan cahaya, 
penyelamat daripada tipu daya, dan padanya terdapat 
penawar bagi apa yang di dalam dada (hati). 

Sesiapa yang mengengkari al-Quran dari kalangan 
para penzalim, nescaya Allah akan menghancurkannya. 
Sesiapa yang mencariilmu padaselainnya,nescaya Allah 
akan menyesatkannya. Ia adalah tali Allah yang kukuh, 
cahaya-Nya yang terang, ikatan yang teguh, pelindung 
yang memelihara, meliputi yang sedikit dan banyak, 
kecil dan besar, tidak habis-habis keajaibannya, tidak 
putus-putus keunikannya, di sisi ahli ilmu faedahnya 

tiada sempadan, tidak usang meskipun banyak diulang- 
ulang oleh ahli tilawah, dan ia membimbing orang- 
orang terdahulu dan terkemudian. Ketika al-Quran 
didengari oleh kaum jin, mereka tidak menanti lalu 
bersegera memberi peringatan kepada kaum mereka 
dengan mengatakan: 


DIEE ai OG An Uh 

4 Oí er 3x 
Terjemahan: Sesungguhnya kamitelah mendengar 
al-Quran (sebuah Kitab Suci) yang susunannya 
dan kandungannya sungguh menakjubkan! Kitab 
yang memberi panduan ke jalan yang betul, lalu 
kami beriman kepadanya, dan kami tidak sekali- 


kali akan mempersekutukan sesuatu makhluk 
dengan Tuhan kami. 


(Surah Jin 72: 1-2) 


Semua yang beriman kepada al-Quran akan diberi 
petunjuk. Sesiapa yang berkata dengan al-Quran, maka 
dia adalah benar. Sesiapa yang berpegang teguh dengan 
al-Quran, nescaya dia pasti telah terbimbing. Dan 
sesiapa yang beramal dengan al-Quran, pasti dia telah 
berjaya. 

Allah & berfirman: 


4 Oha Ig SNAS Y 


Terjemahan: Sesungguhnya Kamilah yang 
menurunkan al-Quran, dan Kamilah yang 
memelihara dan menjaganya. 


(Surah al-Hijr 15: 9) 


Pendahuluan 


Antara faktor al-Quran kekal terpelihara sama ada 
di dalam hati mahupun dalam mashaf ialah ia sentiasa 
ditilawahkan, terus dipelajari secara tekun dengan 
pelaksanaan dan penjagaan adab-adab dan syarat- 
syarat yang zahir mahupun batin. Oleh itu, pekara ini 
perlu dihurai dan diperincikan. 

Maqasid atau tujuan ini akan menjadi jelas dengan 
empat bab berikut: 

Bab pertama: mengenai kelebihan al-Quran dan ahli 
al-Quran. 

Bab kedua: mengenai adab-adab tilawah yang zahir. 

Bab ketiga: mengenai amalan (adab-adab) batin 
ketika tilawah. 

Bab keempat: mengenai memahami al-Quran, tafsir 
dengan pendapat (bi al-ra'yi) dan selainnya. 

“Maka, adalah kalam itu seperti mana seorang raja 
yang terselindung, wajahnya tidak kelihatan, dan yang 
jelas hanyalah arahannya sahaja. Ia seperti matahari 
yang gagah namun unsur-unsurnya tersembunyi, dan 
seperti bintang-bintang yang bercahaya yang memberi 
petunjuk jalan bagi mereka yang tidak mengetahui 
perjalanan bintang-bintang tersebut.” 

“Kalam adalah kunci khazanah yang berharga 
dan minuman kehidupan yang tidak akan mati orang 
yang meminumnya. Ia juga adalah penawar segala 
kesakitan, yang tidak akan sakit orang yang diberi 
minum dengannya.” 

Inilah yang disebutkan oleh orang cerdik pandai 
tersebut secara ringkas untuk memahamkan makna 
kalam. Adapun penjelasan yang lebih mendalam tidak 
sesuai dengan ilmu al-mu'amalah. Maka cukuplah 
sekadar itu 


KEDUA: MENGAGUNGKAN YANG BERBICARA 


Orang yang membaca al-Quran sewaktu diawal 
bacaannya sewajarnya menghadirkan dalam hatinya 
keagungan Yang Berbicara (al-Mutakallim). Ketahuilah 
bahawa sesungguhnya apa yang dibacanya bukanlah 
daripada kalam manusia. Sesungguhnya pembacaan 
Kalam Allah ud itu suatu perkara yang amat besar, 
sehingga Allah & menegaskan dengan berfirman: 


{ < TESA Iaa Ea 2. S9 
Terjemahan: (Al-Quran) tidak disentuh melainkan 
oleh makhluk-makhluk yang diakui bersih suci. 

(Surah al-Wagi'ah 56: 79) 


Seperti mana kulit yang membaluti mashaf al-Quran 
dan helaian al-Guran adalah terpelihara daripada 

disentuh oleh kulit manusia (melainkan mereka yang 
dalam keadaan suci), maka begitu jugalah kemuliaan 
dan keagungan bagi makna batin al-Quran yang akan 
terhijab daripada sifat batin hati, melainkan bagi 
mereka yang suci daripada segala najis, dan bersinar 
dengan cahaya mengagung dan membesarkan (Allah 
EA 


Seperti mana tiada tangan yang boleh menyentuh 
kulit mashaf, maka tiada lisan yang boleh boleh 
membaca setiap huruf, dan begitu juga tiada hati yang 
boleh memahami maknanya (tanpa dalam keadaan 
yang suci). 

Sebagai contoh dalam mengagungkan al-Quran ialah 
kisah Ikrimah bin Abu Jahal. Apabila dia membuka 
lembaran al-Quran dia akan pengsan. Lalu dia berkata 
(setelah sedar), “la adalah Kalam Tuhan, ia adalah 
Kalam Tuhan.” 

Maka, dengan mengagungkan kalam bererti 
mengagungkan al-mutakallim (Allah &). Tidak akan 
hadir keagungan al-mutakallim (Allah &) kepada 
orang yang membaca al-Quran selagi mana dia tidak 
memikirkan akan sifat-sifat dan keagungan serta 
perbuatan-Nya. Apabila terlintas di fikirannya akan 
Arasy, Kursi, langit dan bumi, dan di antara kedua- 
duanya daripada kalangan jin, manusia, haiwan dan 
pokok-pokok, maka ketahuilah bahawa sesungguhnya 
Pencipta (al-Khaliq), Penguasa dan Pemberi rezeki 
kepada sekaliannya hanyalah satu, iaitu Allah &. 

Dan sesungguhnya segala sesuatu di dalam 
genggaman kekuasaan-Nya yang berkisar antara 
kurniaan dan rahmat-Nya, serta cubaan dan kekuasaan- 
Nya. Sekiranya Dia memberi sesuatu nikmat, maka itu 
adalah kurniaan-Nya, dan sekiranya Dia menimpakan 
suatu azab, maka itu adalah keadilan-Nya. 

Sesungguhnya Dialah yang berfirman (dalam hadis 
kudsi): 


2 z A AS a 2 A Su : zas 
„IÍ Y3 SAY IE YG SN 
Terjemahan: Mereka itu berada di dalam syurga 


dan Aku tidak peduli, dan mereka (yang lain) itu 
berada di dalam neraka dan Aku tidak peduli. 


(Riwayat Abu Ya'la dalam al-Musnad) 


Maka inilah kemuncak keagungan dan kemuliaan. 
Maka dengan berfikir melalui perumpamaan sebegini, 
akan hadirnya rasa mengagungkan al-Mutakallim 
(Allah &), seterusnya hadir rasa mengagungkan Kalam 
Allah &. 


KETIGA: MENGHADIRKAN HATI DAN 
MENINGGALKAN BISIKAN JIWA 


Diriwayatkan dalam tafsir: 


Terjemahan: Wahai Yahya, terimalah Kitab itu 
(serta amalkanlah) dengan bersungguh-sungguh! 


(Surah Maryam 19: 12) 


Ayat tersebut menjelaskan, perlunya mengamalkan 
isi kandungan al-Quran dengan bersungguh-sungguh, 
menumpukan sepenuh perhatian sewaktu membaca 
al-Quran, dan tidak sibuk dengan perkara lain. 

Seorang ulama ditanya, “Apabila kamu membaca al- 
Ouran, adakah kamu membisikkan sesuatu dalam hati 
kamu?” Lalu dia menjawab, “Adakah sesuatu yang lain 
lebih aku sukai daripada membaca al-Quran sehingga 
aku membisikkannya kepada jiwa aku sendiri?” 

Oleh itu, apabila orang yang membaca al-Quran 
memasuki tanah-tanah lapang, memetik buah-buahan, 
memasuki istana-istana, menyaksikan para pengantin, 
memakai kain sutera, menikmati pemandangan indah 
di taman, tinggal di tempat persinggahan orang-orang 
musafir, maka dia akan tenggelam dalam kenikmatan 
tersebut dan sibuk memikirkannya tanpa diganggu. 
Hatinya tidak akan renggang daripada menikmati 
bacaan al-Quran dan pemikirannya tidak dapat 
berpisah daripada memikirkannya. 


KEEMPAT: TADABBUR 


Tadabbur hanya hadir selepas hadirnya hati. 
Sesungguhnya, terkadang seseorang itu tidak berfikir 
melainkan hanya pada al-Quran, akan tetapi sebaliknya 
ia hanya memadai mendengar bacaan al-Quran sahaja 
dan tidak bertadabbur. Tujuan daripada pembacaan al- 
Quran ialah untuk tadabbur, justeru disunatkan untuk 
membaca al-Quran secara tartil. Hal ini kerana bacaan 
tartil secara zahir membolehkan tadabbur secara batin. 

Kata Sayidina Ali &, “Tidak ada sesuatu kebaikan 
pada ibadat yang pelaksanaannya tidak difahami, dan 
tidak ada sesuatu kebaikan pada bacaan al-Quran yang 
tidak ada tadabbur padanya.” 

Jika tidak mampu tadabbur melainkan diulangi 
bacaan, maka ulangilah bacaan tersebut kecuali 
sewaktu solat secara berjemaah dibelakang imam. 
Sesungguhnya, jika ia kekal mentadabbur sesuatu 
ayat, manakala imam pula sedang membaca ayat-ayat 
yang lain, maka ini adalah perkara yang tidak baik, 
seperti seseorang yang kagum dengan suatu perkataan 
yang diucapkan seseorang kepadanya, lalu dia terabai 
daripada memahami semua isi kandungan percakapan 

(sama ada menghafal al-Quran secara keseluruhan 
atau tidak). Kebanyakan sahabat hanya menghafal satu 
surah atau dua surah. Adapun yang menghafal surah 
al-Baqarah dan al-An'am adalah dalam kalangan para 
ulama mereka. 

Apabila datang seseorang untuk mempelajari al- 
Quran, lalu ia sampai kepada firman Allah &: 





va Oa na A b% 
{O PA 


Terjemahan: Maka sesiapa berbuat kebajikan 
seberat zarah, nescaya akan dilihatnya (dalam 
surat amalnya)! Dan sesiapa berbuat kejahatan 
seberat zarah, nescaya akan dilihatnya (dalam 
surat amalnya)! 


(Surah al-Zalzalah 99: 7-8) 


Dia berkata, “Memadai bagi aku dengan ayat ini.” 
Kemudian dia pulang. Lalu Baginda $; bersabda: 


BL As ar La 

Ka JI Sol 
Terjemahan: Lelaki tersebut pulang dalam 
keadaan dia adalah seorang yang fagih. 


Sesungguhnya kemuliaan ialah bagi keadaan 
tersebut yang dikurniakan oleh Allah & ke atas hati 
seorang hamba selepas memahami sesuatu ayat al- 
Ouran. 

Adapun gerakan lidah semata-mata, maka sangat 
sedikit faedahnya. Bahkan orang yang menggerakkan 
lidah sewaktu membaca, sedangkan dia berpaling 
daripada mengamalkannya adalah termasuk dalam 
ancaman Allah &: 

